钦定古今图书集成/历象汇编/岁功典/第038卷 > 太康六年三月三日后园会三首
## 钦定古今图书集成/历象汇编/岁功典/第038卷 > 太康六年三月三日后园会三首

晋张华

暮春元日，阳气清明。祁祁甘雨，膏泽流盈。习习祥风，
启滞导生。禽鸟翔逸，卉木滋荣。纤条被绿，翠华含英。
于皇我后，钦若昊干。顺时省物，言观中园。䜩及群辟，
乃命乃延。合乐华池，祓濯清川。汎彼龙舟，溯游洪源。
朱幕云覆，列坐文茵。羽觞波腾，品物备珍。管弦繁会，
变用奏新。穆穆我皇，临下渥仁。训以慈惠，询纳广神。
好。乐无荒，化达无垠。